钦定古今图书集成/明伦汇编/闺媛典/第273卷 > 皇清六 > 郑成燧妻王氏
## 钦定古今图书集成/明伦汇编/闺媛典/第273卷 > 皇清六 > 郑成燧妻王氏

按《汝宁府志》：王氏，息县人，贡士郑成燧妻。生子钦陛，甫两月夫亡。氏苦节抚孤，姑闫氏遘异疾，氏奉养不倦。姑目失明，亲以舌舐之，三月目如初。舅寝疾，视膳进药，调护备至。舅祝曰：“愿汝儿娶妇亦如汝孝。” 钦陛登顺治壬辰进士，授惠州司李。孙鼎镇，登顺治乙未进士。